KOMISSION KERTOMUS KOMITEOIDEN TYÖSKENTELYSTÄ VUONNA 2010 Komissio esittää 28. kesäkuuta 1999 tehdyn neuvoston päätöksen 1999/468/EY [1], jäljempänä ’komitologiapäätös’, 7 artiklan 4 kohdan mukaisesti vuotta 2010 koskevan kertomuksen komiteoiden työskentelystä. Tämä on komission viimeinen komitologiapäätöksen mukainen kertomus. Kertomukseen sisältyy yleiskatsaus komiteamenettelyn kehitykseen vuonna 2010 ja tiivistelmä komiteoiden toiminnasta. Kertomukseen on liitetty komission yksiköiden valmisteluasiakirja, jossa on yksityiskohtaisia tilastotietoja yksittäisten komiteoiden toiminnasta. 1. Yleiskatsaus komiteamenettelyn kehitykseen vuonna 2010 Komissio teki 9. maaliskuuta 2010 ehdotuksen komiteamenettelyä koskevaksi asetukseksi (KOM(2010)83) Euroopan unionin toiminnasta tehdyn sopimuksen 291 artiklan mukaisesti. Euroopan parlamentti ja neuvosto hyväksyivät 16. helmikuuta 2011 komitologia-asetuksen eli asetuksen (EU) N:o 182/2011 yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä. Asetus tuli voimaan 1. maaliskuuta 2011[2]. Asetuksella kumottiin komitologiapäätös ja korvattiin päätöksessä säädetyt menettelyt vain kahdella menettelyllä (neuvoa-antava menettely ja tarkastelumenettely). Uuden komitologia-asetuksen voimaantulo ei kuitenkaan vaikuttanut valvonnan käsittävään sääntelymenettelyyn (komitologiapäätöksen 5 a artikla), jota sovelletaan edelleen kaikkiin perussäädöksiin, joissa siihen viitataan, kunnes säädökset on virallisesti muutettu. Vuonna 2010 komiteamenettelyyn osallistuneet komiteat noudattivat komitologiapäätöksessä säädettyjä menettelyjä: neuvoa-antava menettely, hallintomenettely, sääntelymenettely ja valvonnan käsittävä sääntelymenettely. 2. Toiminnan yleiskatsaus 2.1 Komiteoiden ja kokousten määrä On tärkeää tehdä ero komiteamenettelyyn osallistuvien komiteoiden ja muiden elinten, erityisesti komission itsensä perustamien asiantuntijaryhmien välille. Viimeksi mainitut antavat komissiolle asiantuntija-apua politiikan valmistelussa ja täytäntöönpanossa, kun taas komiteamenettelyyn osallistuvat komiteat avustavat komissiota sille perussäädöksillä siirretyn täytäntöönpanovallan käytössä. Tämä kertomus koskee ainoastaan komiteamenettelyyn osallistuvia komiteoita. Komiteamenettelyyn osallistuvien komiteoiden lukumäärä on laskettu toiminta-aloittain ( taulukko I ) 31. joulukuuta 2010 vallinneen tilanteen mukaan. Edellisen vuoden luvut (tilanne 31. joulukuuta 2009) on ilmoitettu vertailun vuoksi. TAULUKKO I – KOMITEOIDEN KOKONAISMÄÄRÄ Politiikanala | 2009 | 2010 | Maatalous ja maaseudun kehittäminen (AGRI) | 15 | 14 | Petostentorjuntavirasto (OLAF) | 1 | 1 | Budjetti (BUDG) | 2 | 2 | Ilmastotoimet (CLIMA) | (ks. PO ENV) | 4 | Viestintä (COMM) | - | 1 | Talous- ja rahoitusasiat (ECFIN) | - | 1 | Koulutus ja kulttuuri (EAC) | 6 | 7 | Työllisyys, sosiaaliasiat ja osallisuus (EMPL) | 5 | 4 | Energia (ENER) | (ent. PO TREN - 39) | 14 | Laajentuminen (ELARG) | 3 | 4 | Yritys- ja teollisuustoiminta (ENTR) | 39 | 30 | Ympäristö (ENV) | 36 | 32 | Yhteistyötoimisto EuropeAid (AIDCO)* | 7 | 6 | Ulkosuhteet (RELEX)** | 4 | 4 | Terveys- ja kuluttaja-asiat (SANCO) | 16 | 22 | Sisäasiat (HOME) | (ent. PO JLS - 24) | 10 | Humanitaarinen apu ja pelastuspalvelu (ECHO) | 1 | 2 | Tietotekniikka (DIGIT) | 2 | 1 | Tietoyhteiskunta ja viestimet (INFSO) | 8 | 6 | Sisämarkkinat (MARKT) | 14 | 13 | Oikeus (JUST) | (ent. PO JLS - 24) | 13 | Meri- ja kalastusasiat (MARE) | 4 | 4 | Liikenne ja liikkuminen (MOVE) | (ent. PO TREN - 39) | 29 | Aluepolitiikka (REGIO) | 1 | 1 | Tutkimus (RTD) | 7 | 6 | Tilastot (ESTAT) | 10 | 8 | Verotus ja tulliliitto (TAXUD) | 12 | 10 | Kauppapolitiikka (TRADE) | 10 | 10 | YHTEENSÄ | 266*** | 259 | * Vuonna 2011 PO AIDCOsta (ja PO DEVistä) tuli PO DEVCO ** Vuonna 2011 PO RELEXistä tuli ulkopolitiikan välineiden hallinto (FPI) *** Ks. vuosikertomus 2009 Vuonna 2010 komiteamenettelyyn osallistuneet komiteat voitiin yleensä luokitella sen mukaan, mitä menettelyä ne noudattivat (neuvoa-antava menettely, hallintomenettely, sääntelymenettely, valvonnan käsittävä sääntelymenettely ja suojamenettely – ks. taulukko II). Koska joissakin komiteoissa noudatettiin useampaa kuin yhtä menettelyä (neuvoa-antavasta menettelystä sääntelymenettelyyn ja suojamenettelyyn), ne on erotettu omaksi ryhmäkseen komiteoista, joissa noudatettiin vain yhtä menettelyä. TAULUKKO II – KOMITEOIDEN MÄÄRÄ MENETTELYN MUKAAN ERITELTYNÄ (2010) Menettelytyyppi | YHTEENSÄ | Neuvoa-antava | Hallinto | Sääntely | Valvonnan käsittävä sääntely | Noudattaa useampaa menettelyä | AGRI | 0 | 4 | 4 | 0 | 6 | 14 | AIDCO | 0 | 5 | 0 | 0 | 1 | 6 | BUDG | 1 | 0 | 1 | 0 | 0 | 2 | CLIMA | 0 | 0 | 0 | 0 | 4 | 4 | COMM | 0 | 0 | 0 | 0 | 1 | 1 | DIGIT | 0 | 1 | 0 | 0 | 0 | 1 | EAC | 1 | 1 | 0 | 0 | 5 | 7 | ECFIN | 1 | 0 | 0 | 0 | 0 | 1 | ECHO | 0 | 0 | 0 | 0 | 2 | 2 | ELARG | 1 | 3 | 0 | 0 | 0 | 4 | EMPL | 1 | 0 | 0 | 2 | 1 | 4 | ENER | 1 | 2 | 4 | 1 | 6 | 14 | ENTR | 6 | 1 | 3 | 5 | 15 | 30 | ENV | 0 | 0 | 5 | 4 | 23 | 32 | ESTAT | 0 | 1 | 1 | 0 | 6 | 8 | HOME | 0 | 0 | 3 | 0 | 7 | 10 | INFSO | 0 | 1 | 0 | 0 | 5 | 6 | JUST | 2 | 1 | 0 | 4 | 6 | 13 | MARE | 0 | 1 | 0 | 0 | 3 | 4 | MARKT | 0 | 0 | 1 | 4 | 8 | 13 | MOVE | 3 | 1 | 4 | 2 | 19 | 29 | OLAF | 0 | 0 | 1 | 0 | 0 | 1 | REGIO | 0 | 0 | 0 | 0 | 1 | 1 | RELEX | 0 | 2 | 1 | 0 | 1 | 4 | RTD | 0 | 3 | 0 | 0 | 3 | 6 | SANCO | 1 | 0 | 6 | 1 | 14 | 22 | TAXUD | 1 | 3 | 5 | 0 | 1 | 10 | TRADE | 2 | 2 | 3 | 0 | 3 | 10 | YHTEENSÄ | 21 | 32 | 42 | 23 | 141 | 259 | Luvut osoittavat, että noin 16 prosenttia komiteoista (42 komiteaa 259:sta) noudatti toiminnassaan pelkästään sääntelymenettelyä. Komiteoita, jotka noudattivat toiminnassaan yksinomaan hallintomenettelyä, oli vähemmän (32). Suurin osa komiteoista (54 prosenttia) noudatti toiminnassaan useampaa kuin yhtä menettelyä (141 komiteaa 259:sta). Erittely politiikanaloittain osoittaa, että eri aloilla käytetään eri menettelyjä. Komiteoiden määrä ei ole ainoa tapa mitata komiteamenettelyn vireyttä. Vuonna 2010 järjestettyjen kokousten lukumäärä kertoo työskentelyn tehokkuudesta niin yleisesti kuin ala- ja komiteakohtaisestikin ( taulukko III ). TAULUKKO III – KOKOUSTEN MÄÄRÄ 2009 | 2010 | 2009 | 2010 | AGRI | 165 | 148 | ESTAT | 19 | 16 | AIDCO | 40 | 28 | HOME | - | 23 | BUDG | 5 | 4 | INFSO | 24 | 24 | CLIMA | - | 15 | JUST | - | 6 | COMM | - | 2 | MARE | 15 | 11 | DIGIT | 3 | 1 | MARKT | 32 | 34 | EAC | 13 | 17 | MOVE | - | 60 | ECFIN | - | 1 | OLAF | 3 | 2 | ECHO | 4 | 5 | REGIO | 10 | 9 | ELARG | 5 | 5 | RELEX | 3 | 5 | EMPL | 5 | 4 | RTD | 62 | 60 | ENER | - | 19 | SANCO | 124 | 131 | ENTR | 48 | 56 | TAXUD | 107 | 107 | ENV | 67 | 48 | TRADE | 17 | 18 | YHTEENSÄ | 771* | 859 | * Ks. vuosikertomus 2009 Kuten vuonna 2009, maatalous (AGRI) johtaa tilastoja 148 kokouksella. Luvut kertovat omaa kieltään eri maatalousmarkkinoiden hallinnoinnin intensiteetistä. Maatalouden jälkeen eniten kokouksia järjestetään terveys- ja kuluttaja-asioissa (SANCO, 131 kokousta) ja verotuksen ja tulliliiton alalla (TAXUD, 107 kokousta). 2.2 Lausuntojen ja täytäntöönpanotoimenpiteiden määrä Edellisten kertomusten tapaan tässäkin esitetään komiteoiden antamien virallisten lausuntojen ja niitä seuranneiden, komission hyväksymien täytäntöönpanotoimenpiteiden (eli säädösten tai hallinnollisten päätösten ja rahoituspäätösten) kokonaismäärät[3]. Luvut kuvaavat komiteoiden työn määrällistä ”tuotosta” (ks. taulukko IV ). Komiteat antoivat vuonna 2010 yhteensä 1 904 lausuntoa (vuonna 2009 lausuntoja annettiin 2 091), ja komissio hyväksyi 1 812 täytäntöönpanotoimenpidettä (1 808 vuonna 2009). TAULUKKO IV – LAUSUNTOJEN JA HYVÄKSYTTYJEN TÄYTÄNTÖÖNPANOTOIMENPITEIDEN MÄÄRÄ (2010) Lausunnot | Toimenpiteet (muu kuin yhteispäätös) | Toimenpiteet (yhteispäätös) | Lausunnot | Toimenpiteet (muu kuin yhteispäätös) | Toimenpiteet (yhteispäätös) | AGRI | 345 | 342 | 3 | ESTAT | 30 | 0 | 35 | AIDCO | 181 | 0 | 175 | HOME | 21 | 13 | 9 | BUDG | 0 | 0 | 0 | INFSO | 35 | 0 | 10 | CLIMA | 22 | 1 | 16 | JUST | 18 | 8 | 13 | COMM | 4 | 0 | 4 | MARE | 23 | 23 | 0 | DIGIT | 1 | 0 | 1 | MARKT | 20 | 0 | 20 | EAC | 101 | 32 | 64 | MOVE | 65 | 0 | 69 | ECFIN | 1 | 0 | 1 | OLAF | 0 | 0 | 0 | ECHO | 39 | 2 | 47 | REGIO | 5 | 1 | 0 | ELARG | 58 | 58 | 0 | RELEX | 3 | 3 | 0 | EMPL | 8 | 0 | 9 | RTD | 185 | 169 | 0 | ENER | 18 | 4 | 12 | SANCO | 562 | 132 | 415 | ENTR | 67 | 6 | 31 | TAXUD | 37 | 37 | 6 | ENV | 48 | 0 | 40 | TRADE | 7 | 1 | 0 | YHTEENSÄ | 1 904 | 832 | 980 | Joillakin politiikanaloilla hyväksyttyjen täytäntöönpanotoimenpiteiden suuri määrä – 547 terveys- ja kuluttaja-asioissa , 345 maataloudessa , 175 EuropeAidissa ja 169 tutkimuksessa – kuvastaa jälleen komissiolle delegoidun työn määrää[4]. 2.3 Valvonnan käsittävän sääntelymenettelyn käyttö Taulukossa IV esitetyt luvut hyväksyttyjen täytäntöönpanotoimenpiteiden lukumäärästä sisältävät valvonnan käsittävässä sääntelymenettelyssä hyväksytyt toimenpiteet. Kyseinen luku vuoden 2010 osalta on 164. Menettelyä käytetään eniten terveys- ja kuluttaja-asioissa (46 toimenpidettä) ja toiseksi eniten ympäristöalalla (30 toimenpidettä) (ks. taulukko V ). Euroopan parlamentti käytti toimenpide-ehdotuksia koskevaa veto-oikeuttaan kerran ja neuvosto kaksi kertaa vuonna 2010. Tämä tarkoittaa, että kaksi lainsäätäjää käytti veto-oikeuttaan 1,8 prosentissa tapauksista: - Euroopan parlamentti vastusti toukokuussa 2010 luonnosta komission direktiiviksi elintarvikkeiden muista lisäaineista kuin väri- ja makeutusaineista annetun Euroopan parlamentin ja Euroopan unionin neuvoston direktiivin 95/2/EY liitteiden muuttamisesta ja päätöksen 2004/374/EY kumoamisesta. Ehdotusta ei näin ollen hyväksytty. Komissio hyväksyi tarkistetun toimenpiteen 22. lokakuuta 2010 (EUVL L 279, 23.10.2010, s. 22). - Neuvosto vastusti toukokuussa 2010 luonnosta komission direktiiviksi direktiivin 98/70/EY (polttoaineen laatua koskeva direktiivi) liitteiden I ja II muuttamisesta niiden mukauttamiseksi tekniikan kehitykseen. Ehdotusta ei näin ollen hyväksytty. Komissio hyväksyi tarkistetun toimenpiteen 1. kesäkuuta 2011 (EUVL L 147, 2.6.2011, s. 15). - Neuvosto vastusti toukokuussa 2010 orgaanisten liuottimien käytöstä tietyissä maaleissa ja lakoissa sekä ajoneuvojen korjausmaalaustuotteissa koskevan luonnoksen hyväksymistä komission direktiiviksi. Ehdotusta ei näin ollen hyväksytty. Komissio hyväksyi tarkistetun toimenpiteen 19. marraskuuta 2010 (EUVL L 304, 20.11.2010, s. 18). Vertailun vuoksi todettakoon, että vuonna 2009 veto-oikeutta käytettiin yhdessä tapauksessa. TAULUKKO V – VALVONNAN KÄSITTÄVÄSSÄ SÄÄNTELYMENETTELYSSÄ HYVÄKSYTTYJEN TÄYTÄNTÖÖNPANOTOIMENPITEIDEN MÄÄRÄ (2010) Valvonnan käsittävässä sääntelymenettelyssä hyväksytyt toimenpiteet | Parlamentti vastusti toimenpide-ehdotuksen hyväksymistä ko. menettelyssä | Neuvosto vastusti toimenpide-ehdotuksen hyväksymistä ko. menettelyssä | AGRI | 0 | 0 | 0 | AIDCO | 0 | 0 | 0 | BUDG | 0 | 0 | 0 | CLIMA | 9 | 0 | 1 | COMM | 0 | 0 | 0 | DIGIT | 0 | 0 | 0 | EAC | 0 | 0 | 0 | ECFIN | 0 | 0 | 0 | ECHO | 0 | 0 | 0 | ELARG | 0 | 0 | 0 | EMPL | 0 | 0 | 0 | ENER | 6 | 0 | 0 | ENTR | 18 | 0 | 0 | ENV | 30 | 0 | 1 | ESTAT | 25 | 0 | 0 | HOME | 0 | 0 | 0 | INFSO | 0 | 0 | 0 | JUST | 0 | 0 | 0 | MARE | 0 | 0 | 0 | MARKT | 12 | 0 | 0 | MOVE | 18 | 0 | 0 | OLAF | 0 | 0 | 0 | REGIO | 0 | 0 | 0 | RELEX | 0 | 0 | 0 | RTD | 0 | 0 | 0 | SANCO | 46 | 1 | 0 | TAXUD | 0 | 0 | 0 | TRADE | 0 | 0 | 0 | Yhteensä | 164 | 1 | 2 | 3. TARKEMMAT TIEDOT KOMITEOIDEN TOIMINNASTA Tämän kertomuksen oheisasiakirjassa on yksityiskohtaisia tietoja yksittäisten komiteoiden työskentelystä vuonna 2010. Komiteat on ryhmitelty komission pääosastojen mukaan. Valmisteluasiakirjassa annetaan myös tietoja komiteoiden määrässä tapahtuneista muutoksista sekä tiettyihin toimenpide-ehdotuksiin liittyvistä erityistilanteista, kuten kielteisistä lausunnoista, neuvoston käsiteltäväksi saatetuista asioista tai neuvoston tai parlamentin vastalauseista valvonnan käsittävässä sääntelymenettelyssä. [1] EYVL L 184, 17.7.1999, s. 23; sellaisena kuin se on muutettuna neuvoston päätöksellä 2006/512/EY (EUVL L 255, 21.10.2006, s. 4). [2] EUVL L 55, 28.2.2011, s. 13. [3] On huomattava, että lausuntojen määrä ja täytäntöönpanotoimenpiteiden määrä voivat joinakin vuosina poiketa toisistaan. Syyt tähän esitetään liitteenä olevan komission yksiköiden valmisteluasiakirjan johdannossa. [4] On huomattava, että hyväksyttyjen toimenpiteiden määrä ei kerro mitään tehtyjen päätösten merkityksestä politiikan, talouden tai rahoituksen kannalta.